O πρώτος στόχος, η Αγία Mαύρα (Λευκάδα), νησί στρατηγικής σημασίας που συνέδεε το Βενετικό Ιόνιο με την Τουρκική Στερεά Ελλάδα, καταλήφθηκε εύκολα στην πρώτη εκστρατεία, μαζί με την Πρέβεζα (1684). Στη δεύτερη εκστρατεία (Μάιος - Νοέμβριος 1685) καταλήφθηκαν η Κορώνη, η Καλαμάτα και άλλες οχυρές θέσεις στη Μάνη. Στην τρίτη (Mάρτιος - Οκτώβριος 1686) καταλήφθηκαν το Ναβαρίνο, η Μεθώνη, το Άργος και το Ναύπλιο και στην τέταρτη (Απρίλιος - Οκτώβριος 1687) η Πάτρα, η Ναύπακτος και η Κόρινθος. Tο φθινόπωρο του 1687 οι Βενετοί πολιόρκησαν την Αθήνα με τα γνωστά καταστροφικά επακόλουθα για τον Παρθενώνα.